stanford-oval/wikipedia huggingface dataset:
อะเลคซันดร์ อุลยานอฟ
การปฏิวัติ > ความพยายามลอบปลงพระชนม์จักรพรรดิอะเลคซันดร์ที่ 3

อุลยานอฟและสหายของเขาสมคบคิดที่จะลอบปลงพระชนม์จักรพรรดิอะเลคซันดร์ที่ 3 แห่งรัสเซีย ในวันที่ 1 มีนาคม ค.ศ. 1887 (ปฏิทินจูเลียน) ซึ่งเป็นวันครบรอบ 6 ปีการลอบปลงพระชนม์จักรพรรดิอะเลคซันดร์ที่ 2 สมาชิกพรรค 3 คนถูกจับกุมในถนนเนฟสกีพรอสเพกต์ โดยถือระเบิดทำมือที่เต็มไปด้วยไดนาไมต์และเม็ดตะกั่วที่เป็นพิษด้วยสตริกนีน ตำรวจต้องสงสัยว่าเมื่อจักรพรรดิอะเลคซันดร์ที่ 3 เสด็จเยือนโบสถ์เนื่องในวันครบรอบการลอบปลงพระชนม์พระราชบิดาของพระองค์ ผู้วางแผนจะขว้างระเบิดเข้าไปในรถม้าของจักรพรรดิ ความพยายามนี้เรียกว่า "ครั้งแรกที่สองของเดือนมีนาคม" (The Second First of March)
อุลยานอฟซึ่งทำหน้าที่เป็นทั้งนักอุดมการณ์หลักของกลุ่มและคนทำระเบิดถูกจับในเวลาต่อมา ในศาล อุลยานอฟกล่าวสุนทรพจน์การเมือง ในตอนแรกผู้สมรู้ร่วมคิดถูกตัดสินประหารชีวิต แต่มีห้าคนได้รับพระราชทานอภัยโทษโดยจักรพรรดิอะเลคซันดร์ที่ 3 อุลยานอฟไม่ได้อยู่ในกลุ่มผู้ที่ได้รับพระราชทานอภัยโทษ เขาและสหายทั้งสี่ของเขา ได้แก่ ปาโฮมี อันเดรวัชกิน, วาซีลี เจเนียราลอฟ, วาซีลี โอซีปานอฟ และปิออตร์ เชวีเรฟ ถูกประหารชีวิตโดยการแขวนคอที่เมืองชลิสเซลบูร์กในวันที่ 8 พฤษภาคม
การประหารชีวิตอะเลคซันดร์ทำให้ วลาดีมีร์ อิลลิช อุลยานอฟ (วลาดีมีร์ เลนิน) น้องชายของเขา ไล่ตามการต่อสู้เพื่อการปฏิวัติของรัสเซียอย่างแรงกล้ายิ่งขึ้น วลาดีมีร์มีบทบาททางการเมืองอยู่แล้วก่อนที่พี่ชายของเขาจะถูกจับกุม วลาดีมีร์ชื่นชมพี่ชายของเขา แม้กระนั้น เขาค่อนข้างไม่ใส่ใจทัศนคติทางการเมืองของพี่ชาย ครั้งหนึ่งเขาเคยกล่าวไว้ว่า "ไม่ พี่ชายของฉันจะไม่ทำการปฏิวัติ ฉันคิดว่าในตอนนั้น นักปฏิวัติไม่สามารถให้เวลามากนักในการศึกษาเรื่องหนอนได้" เลนินยังจำได้ว่าครอบครัวของเขาถูกรังเกียจจากกลุ่มเสรีนิยมในซิมบีร์สค์หลังจากพี่ชายของเขาถูกจับกุม
มรดก

ดาวเคราะห์น้อยดวงหนึ่งชื่อ 2112 อุลยานอฟ ถูกค้นพบใน ค.ศ. 1972 โดยตามารา มีไฮลอฟนา สมีร์โนวา และตั้งชื่อตามเขา
แผ่นจารึกอนุสรณ์ถึงอะเลคซันดร์ อุลยานอฟในป้อม: ป้อมโอเรเชียค ชลิสเซลบูร์ก เขตคีรอฟสกี แคว้นเลนินกราด
ห้องสอบสวนด่วนพิเศษ

| ห้องสอบสวนด่วนพิเศษ |
| --- | --- |

ญี่ปุ่น: 緊急取調室
เฮปเบิร์น: Kinkyū Torishirabe Shitsu
 
ประเภท: กฎหมาย
บทโดย:   อิโนอูเอะ ยูมิโกะ  ฟูกูชิมะ ฮารูโกะ  โคซากะ ทากาชิ 
กำกับโดย:   สึเนฮิโระ โจตะ  โมโตฮาชิ เคตะ  ยามาโมโตะ ไดซูเกะ 
แสดงนำ:   ยูกิ อามามิ  เท็ตสึชิ ทานากะ  เด็นเด็ง  ฟูมิโยะ โคฮินาตะ  เร็น โอซูกิ  มูกะ สึกาจิ 
ดนตรีแก่นเรื่องปิด:   "ดอร์" โดย จูจู  "ไซโงะวะคานาราซุเซงิงะคาสึ" โดย ไอ  "ไพร์มนัมเบอร์ส" โดย ลีโอ อิเออิเระ  "ลิตมัส" โดย เรียวโกโชกุชาไก 
ผู้ประพันธ์เพลง: ฮายาชิ ยูกิ
ประเทศแหล่งกำเนิด: ประเทศญี่ปุ่น
ภาษาต้นฉบับ: ภาษาญี่ปุ่น
จำนวนฤดูกาล: 4 ฤดูกาล
จำนวนตอน: 37 ตอน + 1 ตอนพิเศษ
การผลิต
ผู้อำนวยการสร้าง:   มิวะ ยูมิโกะ  สึซูกิ อายูมุ  อูราอิ ทากายูกิ  ซากูราอิ มิเอโกะ  มัตสึโนะ ชิซูโกะ  จิมบะ ยูกิ  ซัมมะ ริโอะ 
ความยาวตอน: 54 นาที
ออกอากาศ
ออกอากาศ: 9 มกราคม ค.ศ. 2014 (2014-01-09) – 16 กันยายน ค.ศ. 2021 (2021-09-16)
ห้องสอบสวนด่วนพิเศษ (ญี่ปุ่น: 緊急取調室; โรมาจิ: Kinkyū Torishirabe Shitsu; อังกฤษ: Emergency Interrogation Room) เป็นละครโทรทัศน์ญี่ปุ่นประเภทสืบสวน ที่ออกอากาศตั้งแต่เดือนมกราคม ค.ศ. 2014 จนถึง กันยายน ค.ศ. 2021 ทางสถานีโทรทัศน์ทีวีอาซาฮิ และบนเพลตฟอร์มเน็ตฟลิกซ์ นำแสดงโดย ยูกิ อามามิ
เรื่องย่อ

กรมตำรวจนครบาลโตเกียวได้ติดตั้ง|กล้องวงจรปิดภายในห้องสอบสวนหวังลดการใช้กำลังขู่เข็ญและเค้นให้บังคับสารภาพที่มักเกิดขึ้นได้บ่อย จึงมีการก่อตั้งทีมสอบสวนพิเศษสำหรับการสอบสวนเฉพาะกิจเพื่อไขคดีสุดหินขึ้นโดยเฉพาะ
นักแสดง > ตัวละครหลัก

ยูกิ อามามิ แสดงเป็น ยูกิโกะ มากาเบะ
เท็ตสึชิ ทานากะ แสดงเป็น คัตสึโตชิ คาจิยามะ
เด็นเด็ง แสดงเป็น ซูซูมุ ฮิชิโมโตะ
ฟูมิโยะ โคฮินาตะ แสดงเป็น ฮารูโอะ โคอิชิกาวะ
เร็น โอซูกิ แสดงเป็น เซ็นจิโระ นากาตะ
มูกะ สึกาจิ แสดงเป็น มัตสึโอะ ทามากากิ
นักแสดง > ตัวละครสมทบ

โมโกมิจิ ฮายามิ แสดงเป็น ไดจิโระ เค็นมตสึ]
โคซูเกะ ซูซูกิ แสดงเป็น วาตานาเบะ เท็ตสึจิ
มาซาโอะ คูซาการิ แสดงเป็น มาซานาโอะ โกฮาระ
โอกูระ โคจิ แสดงเป็น คาซูฮิซะ อิวากิ
เออิซูเกะ ซาซาอิ แสดงเป็น คาซูนาริ โซมะ
นารูชิ อิเกดะ แสดงเป็น ทาเกรุ โฮโกโตะ
อาซูกะ คูโด แสดงเป็น โยชิฮารุ ยามางามิ
เหตุการณ์ที่เกี่ยวข้อง

ในการพิจารณาของศาล มักมีเหตุการณ์การถกเถียงอยู่บ่อยครั้งว่าผู้ต้องสงสัยถูกเจ้าหน้าที่ตำรวจหรืออัยการบังคับให้เขียนหรือเพิ่มเติมส่วนใดส่วนหนึ่งของคำรับสารภาพ ด้วยเหตุนี้ตามประมวลกฎหมายวิธีพิจารณาความอาญาฉบับแก้ไขปี ค.ศ. 2016 ได้บัญญัติไว้ว่าภายในเดือนมิถุนายน ปี ค.ศ. 2019 ทุกคดีที่ต้องพิจารณาโดยคณะลูกขุนและอัยการต้องคงไว้ซึ่งความโปร่งใสในการสอบสวนด้วยการบันทึกวีดิโอหรือเสียง
อู๋ เฉิงเอิน

บทประพันธ์ ไซอิ๋ว ตีพิมพ์ในยุคแรก ๆ
อู๋ เฉิงเอิน (จีนตัวย่อ: 吴承恩; จีนตัวเต็ม: 吳承恩; พินอิน: Wú Chéng'ēn, มีชีวิตราวปี ค.ศ. 1505–1580 หรือ 1500-1582) เป็นนักกวีชาวจีน สมัยราชวงศ์หมิง มีชื่อเสียงจากการประพันธ์นิยายอมตะเรื่อง ไซอิ๋ว
เขาเกิดในครอบครัวพ่อค้า พ่อของเขาชอบอ่านหนังสือและสะสมหนังสือไว้มาก เขามีสติปัญญาดีมากมาแต่เด็ก นอกจากชอบอ่านหนังสือแล้วยังศึกษาเรื่องแปลก มหัศจรรย์ เขาศึกษานิทานชาวบ้านซึ่งมีผลต่อการเขียนเรื่อง ไซอิ๋ว ด้วย อู๋ เฉิงเอินสอบเข้ารับราชการตามระบบการศึกษาและสอบคัดเลือกของราชวงศ์หมิงหลายหนแต่สอบไม่ได้ แต่ได้คัดเลือกเป็นกรณีพิเศษไปเป็นปลัดอำเภออยู่พักหนึ่ง แต่ในที่สุดก็ลาออก หันมาเขียนหนังสือ เขามีฝีมือการเขียนทั้งร้อยแก้วและร้อยกรอง ซึ่งตกทอดมาถึงปัจจุบันไม่มาก แต่โด่งดังสุดด้วยเรื่อง ไซอิ๋ว
อะแค็ปเปล่า เซเว่น

อะแค็ปเปล่า เซเว่น (Acappella 7) เป็นกลุ่มนักร้องประสานเสียงใน อาร์เอส เดิมมีสมาชิกทั้งหมด 7 คน แต่ลาออกจากวงก่อนเข้าอาร์เอสไป 2 คน จึงเหลือสมาชิกเพียง 5 คน และพวกเขาได้ออกอัลบั้มกับอาร์เอสไว้หลายชุดก่อนจะแยกย้ายไปทำงานเบื้องหลัง
หม่อมหลวงไกรฤกษ์ เกษมสันต์

ศาสตราจารย์พิเศษ หม่อมหลวงไกรฤกษ์ เกษมสันต์ (เกิด 4 ตุลาคม พ.ศ. 2489) ศาสตราจารย์พิเศษ สาขาวิชากฎหมายอาญา คณะนิติศาสตร์ มหาวิทยาลัย
ธรรมศาสตร์ เคยดำรงตำแหน่งสำคัญ เช่น ผู้พิพากษาอาวุโสในศาลอุทธรณ์ รองประธานศาลฎีกา ตุลาการศาลรัฐธรรมนูญ อนุญาโตตุลาการ และราชบัณฑิต
ราชการพิเศษ

ที่ปรึกษาคณะกรรมการศึกษาวิจัยปัญหาสังคมของสภาสังคมสงเคราะห์แห่งประเทศไทยในพระบรมราชูปถัมภ์
อนุกรรมการกองทุนบังคับและปราบปรามยาเสพติด
อนุกรรมการป้องกันและปราบปรามการประพฤติมิชอบในวงราชการของคณะกรรมการ ป.ป.ช.
กรรมการประสานงานกระบวนการยุติธรรม
ประธานโครงการพัฒนาระบบการนั่งพิจารณาคดีครบองค์คณะและต่อเนื่อง
กรรมการบริหารศาลยุติธรรม (ก.บ.ศ.)
กรรมการตุลาการศาลยุติธรรม (ก.ต.)
กรรมการวิทยาการศาลยุติธรรม
ประธานคณะกรรมการประเมินการทำงานของผู้บริหารคณะนิติศาสตร์ มหาวิทยาลัยธรรมศาสตร์
เลขาธิการเนติบัณฑิตยสภา
งานด้านวิชาการ

ที่ปรึกษากิตติมศักดิ์และกรรมการพัฒนาหลักสูตรโครงการจัดตั้งคณะธรรมนิติศาสตร์ มหาวิทยาลัยศรีนครินทรวิโรฒ
กรรมการจัดทำพจนานุกรมศัพท์กฎหมายไทยสำนักงานราชบัณฑิตยสภา
กรรมการพัฒนาหลักสูตรนิติศาสตรมหาบัณฑิตสาขาวิชานิติศาสตร์ มหาวิทยาลัยสุโขทัยธรรมาธิราช
กรรมการพัฒนาหลักสูตรนิติศาสตรดุษฎีบัณฑิตสาขาวิชานิติศาสตร์ มหาวิทยาลัยสุโขทัยธรรมาธิราช
รางวัลที่ได้รับ

ปริญญาศิลปศาสตรดุษฎีบัณฑิตกิตติมศักดิ์สาขาวิชาผู้นำทางสังคม ธุรกิจ และการเมือง ประจำปีการศึกษา 2550 จากมหาวิทยาลัยรังสิต
ปริญญานิติศาสตรดุษฎีบัณฑิตกิตติมศักดิ์ ประจำปีการศึกษา 2551 จากมหาวิทยาลัยราชภัฏธนบุรี
ปริญญานิติศาสตรดุษฎีบัณฑิตกิตติมศักดิ์ ประจำปีการศึกษา 2552 จากมหาวิทยาลัยเกษมบัณฑิต
ปริญญาปรัชญาดุษฎีบัณฑิตกิตติมศักดิ์ สาขาวิชานิติศาสตร์ ประจำปีการศึกษา 2558 จากมหาวิทยาลัยแม่ฟ้าหลวง
ปริญญานิติศาสตรดุษฎีบัณฑิตกิตติมศักดิ์ ประจำปีการศึกษา 2559 จากมหาวิทยาลัยสุโขทัยธรรมาธิราช
เครื่องราชอิสริยาภรณ์

พ.ศ. 2539 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2535 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2539 –  เหรียญจักรพรรดิมาลา (ร.จ.พ.)
อะแคนโธเซฟาลา

| อะแคนโธเซฟาลา |
| --- | --- |


การจำแนกชั้นทางวิทยาศาสตร์
อาณาจักร:: สัตว์
อาณาจักรย่อย:: Eumetazoa
ไฟลัมใหญ่:: Platyzoa
ไม่ได้จัดลำดับ:: Bilateria
ไฟลัม:: Acanthocephala Kohlreuther, 1771

Classes
 Archiacanthocephala  Palaeacanthocephala  Eoacanthocephala
อะแคนโธเซฟาลา (ชื่อวิทยาศาสตร์: Acanthocephala) เป็นไฟลัมหนึ่งของสัตว์ไม่มีกระดูกสันหลัง จำพวกหนอนปรสิตมักรู้จักกันอีกชื่อนึงว่า อะแคนโธเซฟาลัน,หรือ หนอนหัวหนาม ลักษณะเด่นของสัตว์ชนิดนี้คือ "งวงที่มีหนาม" ซึ่งมีไว้สำหรับเจาะผนังลำไส้ของเหยื่อจำพวกปลา(พบมากใน ปลาบลูฟิช(Blue Fish)),สัตว์เลี้อยคลาน,สัตว์เลี้ยงลูกด้วยนม ดำรงชีวิตแบบปรสิต
อะเซลิโอ อะรันดา

| อะเซลิโอ อะรันดา |
| --- | --- |
เกิด: 11 ธันวาคม พ.ศ. 2485
อะเซลิโอ อะรันดา เกิดเมื่อ 11 ธันวาคม พ.ศ. 2485 ที่เมืองลูซอน ประเทศฟิลิปปินส์ สถิติการชก 11 ครั้ง ชนะ 4 (น็อค 3) แพ้ 7
ประวัติ

อะรันดาขึ้นชกมวยสากลครั้งแรกเมื่อ 23 พฤศจิกายน พ.ศ. 2506 แพ้คะแนน เตรุยะ อุตสึ ที่ ญี่ปุ่น จากนั้นขึ้นชกที่ ญี่ปุ่นอีก 2 ครั้ง ชนะ 1 แพ้ 1 ก็ได้ชิงแชมป์ OPBF รุ่นเวลเตอร์เวทที่ญี่ปุ่นเมื่อ 8 พฤษภาคม พ.ศ. 2507 ชนะน็อค โยชิโนริ ทากาฮาชิ ยก 4 ได้แชมป์มาครอง แต่พอป้องกันแชมป์ครั้งแรกก็เสียแชมป์ แพ้น็อค อภิเดช ศิษย์หิรัญ ยก 1 เมื่อ 7 มกราคม พ.ศ. 2508 หลังจากเสียแชมป์ อะรันดายังชกต่อมาอีก 4 ครั้ง ส่วนใหญ่เป็นการชกในญี่ปุ่น หลังจากที่ชกแพ้น็อค เออิจิ มารุกิ ยก 8 เมื่อ 10 มกราคม พ.ศ. 2509 อะรันดาก็แขวนนวมไป
เกียรติประวัติ

แชมป์ OPBF รุ่นเวลเตอร์เวท
ชิง 8 พฤษภาคม 2507 ชนะน็อค โยชิโนริ ทากาฮาชิ ยก 4 ที่ญี่ปุ่น
เสียแชมป์ 7 มกราคม 2508 แพ้น็อค อภิเดช ศิษย์หิรัญ ยก 1
อุบัติการณ์

อุบัติการณ์ อาจหมายถึง
อุบัติการณ์ (วิทยาการระบาด)
อุบัติการณ์ (วรรณกรรม)
ความบังเอิญ
สูตรที่ 6 แห่งปริสวรรค

สูตรที่ 6 แห่งปริสวรรค เป็นหัวข้อธรรมที่องค์สมเด็จพระสัมมาสัมพุทธเจ้าทรงตรัสถึงบุคคล 2 จำพวก ว่าด้วยบริษัทที่ดื้อด้าน และไม่ดื้อด้าน โดยความที่ทรงตรัสถึงบุคคล หรือข้อธรรม 2 ข้อ จึงจัดอยู่ในทุกนิบาต หรือหมวดข้อธรรม 2 หัวข้อ ซึ่งพระสูตรนี้เป็นสูตรไม่ปรากฏชื่อ เนื่องจากเป็นการจัดหัวข้อธรรมตามหมวดที่เข้ากัน อันเป็นลักษณะของอังคุตรนิกาย ซึ่งเป็นหมวดของพระสูตรที่พระสังคีติกาจารย์รวบรวมและจัดลำดับเข้าไว้ด้วยกัน ตามจำนวนหัวข้อธรรมเป็นสำคัญ
ที่มาและลำดับแห่งพระสูตร

พระสูตรนี้ และอีกหลายพระสูตรในเอกนิบาตและทุกนิบาต  ในอังคุตตรนิกาย สมเด็จพระสัมมาสัมพุทธเจ้าตรัสไว้ ณ พระวิหารเชตวัน อารามของท่านอนาถบิณฑิกเศรษฐี ใกล้พระนครสาวัตถี แล้วทรงตรัสข้อธรรมท้งหลายแก่พระภิกษุ  ไล่เรียงข้อธรรมมาเป็นลำดับ ตามลำดับข้อธรรมที่มี 1 หัวข้อ จนถึงหัวข้อธรรมที่มี 2 หัวข้อหรือ ทุกนิบาต อันนประกอบไปด้วย ปฐมปัณณาสก์ ทุติยปัณณาสก์ และตติยปัณณาสก์ ซึ่งปริสวรรคนี้ จัดอยู่ในปฐมปัณณาสก์ มีทั้งหมด 5 วรรค ในปริสวรรคมีสูตรทั้งหมด 10 สูตร สูตรที่ว่าด้วย "บริษัทที่ดื้อด้าน  และไม่ดื้อด้าน" อยู่ในลำดับที่ 7 อยู่ในลำดับที่ 292 นับแต่พระสูตรแรกในเอกนิบาต ส่วนในพระไตรปิฎกภาษาบาลี ฉบับฉัฏฐสังคายนา อยู่ในลำดับที่ 48 แห่งทุกนิบาต
เนื้อหา > เนื้อหาภาษาบาลี

‘‘เทฺวมา, ภิกฺขเว, ปริสาฯ กตมา เทฺว? โอกฺกาจิตวินีตา ปริสา โนปฏิปุจฺฉาวินีตา, ปฏิปุจฺฉาวินีตา ปริสา โนโอกฺกาจิตวินีตาฯ กตมา จ, ภิกฺขเว, โอกฺกาจิตวินีตา ปริสา โนปฏิปุจฺฉาวินีตา? อิธ, ภิกฺขเว, ยสฺสํ ปริสายํ ภิกฺขู เย เต สุตฺตนฺตา ตถาคตภาสิตา คมฺภีรา คมฺภีรตฺถา โลกุตฺตรา สุญฺญตาปฏิสํยุตฺตา เตสุ ภญฺญมาเนสุ น สุสฺสูสนฺติ น โสตํ โอทหนฺติ น อญฺญา จิตฺตํ อุปฎฺฐเปนฺติ น จ เต ธเมฺม อุคฺคเหตพฺพํ ปริยาปุณิตพฺพํ มญฺญนฺติฯ เย ปน เต สุตฺตนฺตา กวิตา [กวิกตา (สพฺพตฺถ) ฎีกา โอโลเกตพฺพา] กาเวยฺยา จิตฺตกฺขรา จิตฺตพฺยญฺชนา พาหิรกา สาวกภาสิตา เตสุ ภญฺญมาเนสุ สุสฺสูสนฺติ โสตํ โอทหนฺติ อญฺญา จิตฺตํ อุปฎฺฐเปนฺติ, เต ธเมฺม อุคฺคเหตพฺพํ ปริยาปุณิตพฺพํ มญฺญนฺติ, เต จ ตํ ธมฺมํ ปริยาปุณิตฺวา น เจว อญฺญมญฺญํ ปฏิปุจฺฉนฺติ น จ ปฏิวิจรนฺติ – ‘อิทํ กถํ, อิมสฺส โก อโตฺถ’ติ? เต อวิวฎเญฺจว น วิวรนฺติ, อนุตฺตานีกตญฺจ น อุตฺตานีกโรนฺติ, อเนกวิหิเตสุ จ กงฺขาฐานิเยสุ ธเมฺมสุ กงฺขํ น ปฏิวิโนเทนฺติฯ อยํ วุจฺจติ, ภิกฺขเว, โอกฺกาจิตวินีตา ปริสา โน ปฏิปุจฺฉาวินีตาฯ
เนื้อหา > เนื้อหาภาษาไทย

ดูกรภิกษุทั้งหลาย บริษัท ๒ จำพวกนี้ ๒ จำพวกเป็นไฉน? คือบริษัทที่ดื้อด้านไม่ได้รับการสอบถามแนะนำ ๑ บริษัทที่ได้รับการสอบถามแนะนำไม่ดื้อด้าน ๑ ดูกรภิกษุทั้งหลาย ก็บริษัทที่ดื้อด้านไม่ได้รับการสอบถามแนะนำเป็นไฉน? ภิกษุในบริษัทใดในธรรมวินัยนี้ เมื่อผู้อื่นกล่าวพระสูตรที่ตถาคตภาษิตไว้ซึ่งลึกล้ำ มีอรรถอันลึกล้ำ เป็นโลกุตระ ปฏิสังยุตด้วยสุญญตธรรม ไม่ตั้งใจฟังให้ดี ไม่เงี่ยหูลงสดับ ไม่เข้าไปตั้งจิตไว้เพื่อจะรู้ทั่วถึง อนึ่ง ภิกษุเหล่านั้นไม่เข้าใจธรรมที่ตนควรเล่าเรียนท่องขึ้นใจ แต่เมื่อผู้อื่นกล่าวพระสูตรที่กวีได้รจนาไว้ เป็นคำกวี มีอักษรวิจิตร มีพยัญชนะวิจิตร มีในภายนอก ซึ่งสาวกได้ภาษิตไว้ ย่อมตั้งใจฟังเป็นอย่างดี เงี่ยหูลงสดับ เข้าไปตั้งจิตไว้เพื่อจะรู้ทั่วถึง อนึ่ง ภิกษุเหล่านั้นย่อมเข้าใจธรรมที่ตนควรเล่าเรียน ท่องขึ้นใจ ภิกษุเหล่านั้นเรียนธรรมนั้นแล้ว ไม่สอบสวน ไม่เที่ยวไต่ถามกันและกันว่า พยัญชนะนี้อย่างไร อรรถแห่งภาษิตนี้เป็นไฉน ภิกษุเหล่านั้นไม่เปิดเผยอรรถที่ลี้ลับ ไม่ทำอรรถที่ลึกซึ้งให้ตื้น และไม่บรรเทาความสงสัยในธรรมเป็นที่ตั้งแห่งความสงสัยหลายอย่างเสีย ดูกรภิกษุทั้งหลาย บริษัทนี้เรียกว่าบริษัทดื้อด้านไม่ได้รับการสอบถามแนะนำ
เนื้อหา > เนื้อหาภาษาบาลี

‘‘กตมา จ, ภิกฺขเว, ปฏิปุจฺฉาวินีตา ปริสา โนโอกฺกาจิตวินีตา? อิธ, ภิกฺขเว, ยสฺสํ ปริสายํ ภิกฺขู เย เต สุตฺตนฺตา กวิตา กาเวยฺยา จิตฺตกฺขรา จิตฺตพฺยญฺชนา พาหิรกา สาวกภาสิตา เตสุ ภญฺญมาเนสุ น สุสฺสูสนฺติ น โสตํ โอทหนฺติ น อญฺญา จิตฺตํ อุปฎฺฐเปนฺติ, น จ เต ธเมฺม อุคฺคเหตพฺพํ ปริยาปุณิตพฺพํ มญฺญนฺติฯ เย ปน เต สุตฺตนฺตา ตถาคตภาสิตา คมฺภีรา คมฺภีรตฺถา โลกุตฺตรา สุญฺญตาปฏิสํยุตฺตา เตสุ ภญฺญมาเนสุ สุสฺสูสนฺติ โสตํ โอทหนฺติ อญฺญา จิตฺตํ อุปฎฺฐเปนฺติ, เต จ ธเมฺม อุคฺคเหตพฺพํ ปริยาปุณิตพฺพํ มญฺญนฺติฯ เต ตํ ธมฺมํ ปริยาปุณิตฺวา อญฺญมญฺญํ ปฏิปุจฺฉนฺติ ปฏิวิจรนฺติ – ‘อิทํ กถํ, อิมสฺส โก อโตฺถ’ติ? เต อวิวฎเญฺจว วิวรนฺติ, อนุตฺตานีกตญฺจ อุตฺตานีกโรนฺติ, อเนกวิหิเตสุ จ กงฺขาฐานิเยสุ ธเมฺมสุ กงฺขํ ปฏิวิโนเทนฺติฯ อยํ วุจฺจติ, ภิกฺขเว, ปฏิปุจฺฉาวินีตา ปริสา โนโอกฺกาจิตวินีตาฯ อิมา โข, ภิกฺขเว, เทฺว ปริสาฯ เอตทคฺคํ, ภิกฺขเว, อิมาสํ ทฺวินฺนํ ปริสานํ ยทิทํ ปฏิปุจฺฉาวินีตา ปริสา โนโอกฺกาจิตวินีตา’’ติฯ
เนื้อหา > เนื้อหาภาษาไทย

ดูกรภิกษุทั้งหลาย ก็บริษัทที่ได้รับการสอบถามแนะนำไม่ดื้อด้านเป็นไฉน? ภิกษุในบริษัทใดในธรรมวินัยนี้ เมื่อผู้อื่นกล่าวพระสูตรที่กวีรจนาไว้เป็นคำกวี มีอักษรวิจิตร มีพยัญชนะวิจิตร มีในภายนอก เป็นสาวกภาษิต ไม่ตั้งใจฟังด้วยดี ไม่เงี่ยหูลงสดับ ไม่เข้าไปตั้งจิตไว้เพื่อจะรู้ทั่วถึงอนึ่ง ภิกษุเหล่านั้นไม่เข้าใจธรรมที่ตนควรเล่าเรียน ท่องขึ้นใจ แต่ว่า เมื่อผู้อื่นกล่าวพระสูตรที่ตถาคตภาษิตไว้ ซึ่งลึกล้ำ มีอรรถลึกล้ำ เป็นโลกุตระปฏิสังยุตด้วยสุญญตธรรม ย่อมตั้งใจฟังเป็นอย่างดี เงี่ยหูลงสดับ เข้าไปตั้งจิตเพื่อจะรู้ทั่วถึง และภิกษุเหล่านั้นย่อมเข้าใจธรรมที่ตนควรเล่าเรียน ท่องขึ้นใจ ภิกษุเหล่านั้นเรียนธรรมนั้นแล้ว ย่อมสอบสวนเที่ยวไต่ถามกันและกันว่า พยัญชนะนี้อย่างไร อรรถแห่งภาษิตนี้เป็นไฉน ภิกษุเหล่านั้นย่อมเปิดเผยอรรถที่ลี้ลับ ทำอรรถที่ลึกซึ้งให้ตื้น และบรรเทาความสงสัยในธรรมเป็นที่ตั้งแห่งความสงสัยหลายอย่างเสีย ดูกรภิกษุทั้งหลาย บริษัทนี้เรียกว่า บริษัทผู้ได้รับการสอบถามแนะนำ ไม่ดื้อด้าน ดูกรภิกษุทั้งหลาย บริษัท ๒ จำพวกเหล่านี้แล ดูกรภิกษุทั้งหลาย บรรดาบริษัท ๒ จำพวกนี้ บริษัทที่ได้รับการสอบถามแนะนำ ไม่ดื้อด้าน เป็นเลิศ ฯ
ข้อวิจารณ์

สูตรที่ 7 แห่งปริสวรรค ในปฐมปัณณาสก์ ทุกนิบาต อังคุตตรนิกาย หรือบางทีได้รับการอ้างอิงในรูป "ทุก.อํ.20/92/292" ได้รับความสนใจ และถูกกอ้างอิงโดยพุทธศาสนิกชนบางกลุ่ม โดยอธิบายว่า "พาหิรกา สาวกภาสิตา" หมายถึงคำสอนของพระสวากในพระพุทธศาสนา และเสนอว่า ควรจะสดับแต่พุทธวจนะ ไม่ควรสดับและเล่าเรียนคำสอนของพุทธสาวก การตีความนี้ทำให้เกิดความขัดแย้งกับพุทธศาสนิกชนอื่น ๆ ที่เห็นว่า เป็นการตีความที่ไม่ถูกต้อง และยืนยันว่า "พาหิรกา สาวกภาสิตา" ในพระสูตรนี้หมายถึง สาวกในศาสนาอื่นนอกพุทธศาสนา ในประเด็นข้อนี้ ได้มีพระเถระร่วมสมัยได้อธิบายในลักษณะเดียวกับพุทธศาสนิกชนส่วนใหญ่
อย่างไรก็ตาม เมื่อพิจารณาจากอรรถาธิบายในมโนรถปูรณี อารรถกถาอธิบายความในอังคุตตรนิกายแห่งพระสุตตันตปิฎก จะพบว่า พระพุทธโฆสะเป็นผู้เรียบเรียงคัมภีร์มโนรถปูรณีขึ้น ได้อธิบายไว้อย่างชัดเจนว่า "พาหิรกา สาวกภาสิตา" หมายถึง ภาษิตของสาวกนอกพระศาสนา โดยมีข้อความดังนี้
กวิตาติ กวีหิ กตาฯ อิตรํ ตเสฺสว เววจนํฯ
บทว่า กาเวยฺยา นอกนี้เป็นไวพจน์ของบทว่า กวิกตา นั้นเอง.
จิตฺตกฺขราติ วิจิตฺรอกฺขราฯ อิตรํ ตเสฺสว เววจนํฯ
บทว่า จิตฺตกฺขรา แปลว่า มีอักษรวิจิตร. บทว่า จิตฺตพฺยญฺชนา นอกนี้ เป็นไวพจน์ของบทว่า จิตฺตกฺขรา นั้นเหมือนกัน.
พาหิรกาติ สาสนโต พหิภูตาฯ
บทว่า พาหิรกา ได้แก่ เป็นสุตตันตะนอกพระศาสนา.
สาวกภาสิตาติ เตสํ เตสํ สาวเกหิ ภาสิตาฯ
บทว่า สาวกภาสิตา ได้แก่ ที่พวกสาวกของพาหิรกศาสดาเหล่านั้นกล่าวไว้.
บรรณานุกรม

พระไตรปิฎกภาษาบาลี ฉบับฉัฏฐสังคายนา ปริสวโคฺค ทุกนิปาตปาฬิ องฺคุตฺตรนิกาย สุตฺตปิฎก
พระไตรปิฎกฉบับมหามกุฏราชวิทยาลัย ปริสวรรค เปฐมปัณณาสก์ เอกนิบาต-ทุกนิบาต  อังคุตตรนิกาย พระสุตตันตปิฎก เล่ม 1 ภาค 1
พระไตรปิฎกฉบับมหามกุฏราชวิทยาลัย ปริสวรรค เปฐมปัณณาสก์ เอกนิบาต-ทุกนิบาต  อังคุตตรนิกาย พระสุตตันตปิฎก เล่ม 1 ภาค 2
สารธรรมที่น่าศึกษาในอังคุตตรนิกาย ใน "ความสำคัญและการรักษาพระไตรปิฎก" บทความของมหาวิทยาลัยมหาจุฬาลงกรณราชวิทยาลัย เผยแพร่ใน http://www.mcu.ac.th/mcutrai/menu2/Article/article_12.htm#top เก็บถาวร 2014-02-24 ที่ เวย์แบ็กแมชชีน
อุบลรัตน์

อุบลรัตน์ อาจหมายถึง
บุคคล
ทูลกระหม่อมหญิงอุบลรัตนราชกัญญา สิริวัฒนาพรรณวดี
อุบลรัตน์ เต็งไตรรัตน์ - นักเขียนนวนิยาย
อุบลรัตน์ ศิริยุวศักดิ์ - ประธานคณะกรรมการรณรงค์เพื่อการปฏิรูปสื่อ
อำเภออุบลรัตน์ จังหวัดขอนแก่น
เขื่อนอุบลรัตน์
โรงพยาบาลอุบลรัตน์
สะพานอุบลรัตน์ ในเขตพระนคร กรุงเทพมหานคร
อู๋ หม่า

| อู๋ หม่า |
| --- | --- |
午馬
เกิด: เฟิง หงหยวน 22 กันยายน ค.ศ. 1942(1942-09-22) เทียนจิน ประเทศจีน
เสียชีวิต: 4 กุมภาพันธ์ ค.ศ. 2014(2014-02-04) (71 ปี) ฮ่องกง ประเทศจีน
อาชีพ: นักแสดง ผู้ช่วยผู้กํากับการแสดง
ปีปฏิบัติงาน: ค.ศ. 1964 - ค.ศ. 2014
คู่สมรส: มา ยาน
บุตร: 1 คน
อู๋ หม่า (อักษรโรมัน: Wu Ma; จีนตัวย่อ: 午马; จีนตัวเต็ม: 午馬; พินอิน: Wǔ Mǎ) เป็นนักแสดงตัวประกอบและผู้ช่วยผู้กำกับภาพยนตร์ชื่อดังชาวจีนและฮ่องกง เกิดเมื่อวันที่ 22 กันยายน ค.ศ. 1942 ที่เมืองเทียนจิน ประเทศจีน มีชื่อจริงว่า เฟิง หงหยวน (จีนตัวเต็ม: 馮宏源; จีนตัวย่อ: 冯宏源; พินอิน: Féng Hóngyuán)
อู๋ หม่า เคยเป็นช่างซ่อมเครื่องยนต์มาก่อน ก่อนจะเริ่มต้นอาชีพในวงการภาพยนตร์หลังอพยพมาอยู่ฮ่องกง ด้วยการเป็นนักแสดงตัวประกอบของบริษัทชอว์บราเดอร์ ก่อนจะเริ่มทำงานเบื้องหลังกับการเป็นผู้กำกับภาพยนตร์ในยุค 80 และมีผลงานออกมาหลายเรื่อง
โดยการที่ได้ทำงานเบื้องหลังเป็นผู้ช่วยผู้กำกับ เริ่มต้นจากความบังเอิญ เมื่อต้องเดินทางไปถ่ายทำที่ประเทศญี่ปุ่น กับ จาง เช่อ ผู้กำกับชื่อดังในแนวกำลังภายใน แต่ว่าผู้ช่วยผู้กำกับของจาง เช่อ คนหนึ่งหนังสือเดินทางไม่ผ่าน จึงไม่อาจร่วมเดินทางไปได้ จาง เช่อ จึงมอบหมายให้เขาเป็นผู้ช่วยแทนในฐานะที่อยู่ในวงการมานาน
บทบาทที่เป็นที่จดจำของอู๋ หม่า คือ การเป็นนักแสดงประกอบที่เป็นสีสันในเรื่อง ในภาพยนยตร์หลาย ๆ แนวทั้งตลก กำลังภายใน ดรามา หรือแอ็กชัน อาทิ One-Armed Swordsman (1967), The Dead And The Deadly (1982) ของหง จินเป่า, Project A (1983) ของเฉินหลง, Mr. Vampire (1985), The Swordsman (1990) ของคิง ฮู โดยเฉพาะอย่างยิ่งใน A Chinese Ghost Story (1987) ที่นำแสดงโดย เลสลี่ จาง และหวัง จู่เสียน ทำให้ได้รับรางวัลนักแสดงประกอบชายรางวัลม้าทองคำ ในบทบาทนักพรตปราบผี
อู๋ หม่า ยังคงรับงานแสดงจนถึงช่วงท้าย ๆ ของชีวิต อย่างไรก็ตาม ใน ค.ศ. 2013 เขาได้ล้มป่วยลงจากการเป็นโรคมะเร็งปอด และมะเร็งก็เริ่มลามเมื่อเดือนพฤษภาคม เขาจึงเสียชีวิตอย่างสงบเมื่อช่วงเช้าของวันที่ 4 กุมภาพันธ์ ค.ศ. 2014 ในวัย 71 ปี ที่บ้านพักในฮ่องกง
แหล่งข้อมูลอื่น

อู๋ หม่า ที่อินเทอร์เน็ตมูวีเดตาเบส
อะเซอเทนเรโช

| อะเซอเทนเรโช (A Certain Ratio) |
| --- | --- |
ที่เกิด: แมนเชสเตอร์ ประเทศอังกฤษ
แนวเพลง: โพสต์พังค์, พังค์-ฟังค์, อัลเทอร์เนทีฟแดนซ์, ดนตรีเฮาส์,
ช่วงปี: 1977 — ปัจจุบัน
ค่ายเพลง: Factory/A&M

สมาชิก: Jeremy Kerr Martin Moscrop  Donald Johnson Tony Quigley Liam Mullan

อดีตสมาชิก: Peter Terrell Simon Topping Martha Tilson Andy Connell

เว็บไซต์: http://www.acrmcr.com/
อะเซอเทนเรโช (A Certain Ratio) เป็นวงดนตรีอังกฤษ ก่อตั้งวงในแมนเชสเตอร์ ในปี 1977 แนวเพลงของวงมีความหลากหลาย ที่เกิดจากการรวมของเพลงแจ๊ส ฟังก์ และ ดนตรีเฮาส์
ผลงานอัลบั้ม

The Graveyard and the Ballroom (1980) - FACT 16 [Cassette]
To Each... (1981) - FACT 35
Sextet (1982) - FACT 55
I'd Like To See You Again (1982) - FACT 65
Force (1986) - FACT 166
Good Together (1989) - A&M ACR 550
acr:mcr (1990)
Up In Downsville (1992) - ROB20
Change The Station (1997) - ROB50
Mind Made Up (2008)
แหล่งข้อมูลอื่น

Discogs
สเวน ออตเก

| สเวน ออตเก |
| --- | --- |
เกิด: 3 มิถุนายน พ.ศ. 2510
| สถิติเหรียญโอลิมปิก> มวยสากลสมัครเล่น.ตัวแทนของ   เยอรมนีตะวันตก .แชมป์โลก |
| --- | --- | --- |
|  |  มอสโก 2532   | มิดเดิลเวท |
ตัวแทนของ   เยอรมนี 
แชมป์ยุโรป
|  |  โกเตนเบิร์ก 2534   | มิดเดิลเวท |
|  |   Vejle 2539  | มิดเดิลเวท |
|  |  บูร์ซา 2536   | ไลท์เฮฟวีเวท |
สเวน ออตเก (Sven Ottke) นักมวยสากลชาวเยอรมัน เกิดเมื่อ 3 มิถุนายน พ.ศ. 2510 ที่เบอร์ลิน
ประวัติ

ออตเกเริ่มต้นจากการชกมวยสากลสมัครเล่น และได้แชมป์ประเทศเยอรมันตั้งแต่อายุ 18 ปี และได้ติดทีมชาติเข้าแข่งขันมวยสากลสมัครเล่นชิงแชมป์โลกเมื่อ พ.ศ. 2532 ได้เหรียญทองแดง และเคยได้เหรียญทองมวยสากลสมัครเล่นชิงแชมป์ยุโรปเมื่อ พ.ศ. 2534 และ 2539 ออตเกยังติดทีมชาติเข้าแข่งขันกีฬาโอลิมปิก 3 ครั้ง คือ กีฬาโอลิมปิกที่โซล พ.ศ. 2531 บาร์เซโลนา พ.ศ. 2535 และแอตแลนตา พ.ศ. 2539 แต่ไม่ได้รับเหรียญรางวัล
อ็อตเกเริ่มชกมวยสากลอาชีพเมื่อ 22 มีนาคม พ.ศ. 2540 ชนะคะแนน อีริก เดวิช จากนั้นขึ้นชกชนะรวดจนได้ครองแชมป์มวยสากลประเทศเยอรมันรุ่นไลท์เฮฟวีเวท เมื่อ 13 ธันวาคม พ.ศ. 2540 ชนะคะแนน อาลี ไซดี ได้แชมป์มาครอง ต่อมา ได้ครองแชมป์เงารุ่นไลท์เฮฟวีเวท WBC เมื่อ 30 พฤษภาคม พ.ศ. 2541 ชนะคะแนน แอสเมียร์ วอลโนวิค จากนั้น ขึ้นชิงแชมป์โลกรุ่นซูเปอร์มิดเดิลเวท IBF เมื่อ 24 ตุลาคม พ.ศ. 2541 ชนะคะแนน ชาร์ลส์ บริวเวอร์ ได้แชมป์โลกมาครอง จากนั้น อ็อตเกป้องกันแชมป์โลกรุ่นนี้ได้ต่อเนื่องถึง 21 ครั้ง และยังได้ครองแชมป์โลกรุ่นเดียวกันนี้ของ WBA ด้วย ใน พ.ศ. 2546 อ็อตเกได้ประกาศสละแชมป์โลกทั้งสองสถาบันใน พ.ศ. 2547 และแขวนนวมไปอย่างยิงใหญ่ในฐานะแชมป์โลกผู้ไม่เคยแพ้ใคร
แหล่งข้อมูลอื่น

Amateur record
สุรศักดิ์ ชิงนวรรณ์

| สุรศักดิ์ ชิงนวรรณ์ท> ช., ท.ม. |
| --- | --- |

สมาชิกสภาผู้แทนราษฎรจังหวัดสระแก้ว
ดำรงตำแหน่ง 24 มีนาคม พ.ศ. 2562 – 20 มีนาคม พ.ศ. 2566
ก่อนหน้า: สรวงศ์ เทียนทอง
ถัดไป: สรวงศ์ เทียนทอง
 
ข้อมูลส่วนบุคคล
เกิด: 21 ตุลาคม พ.ศ. 2506 (60 ปี) อำเภออรัญประเทศ จังหวัดสระแก้ว
พรรคการเมือง: พลังประชารัฐ (2561–ปัจจุบัน)
คู่สมรส: ขวัญใจ ชิงนวรรณ์

สุรศักดิ์ ชิงนวรรณ์ (เกิด 21 ตุลาคม พ.ศ. 2506) อดีตสมาชิกสภาผู้แทนราษฎรจังหวัดสระแก้ว เขต 3 สังกัดพรรคพลังประชารัฐ 1 สมัย อดีตสมาชิกสภาองค์การบริหารส่วนจังหวัดสระแก้ว
ประวัติ

สุรศักดิ์ เกิดวันที่ 21 ตุลาคม พ.ศ. 2506 ที่ อำเภออรัญประเทศ จังหวัดสระแก้ว เป็นบุตรนายสมชาย นางกิมเตียง ชิงนวรรณ์ ด้านครอบครัวสมรสกับนางขวัญใจ ชิงนวรรณ์ (สกุลเดิม : จิตตะเสนีย์) มีบุตร 3 คน
สำเร็จการศึกษาระดับปริญญาโท รัฐศาสตรมหาบัณฑิต สาขาการเมืองการปกครอง จาก มหาวิทยาลัยธรรมศาสตร์
การทำงาน

สุรศักดิ์ เคยดำรงตำแหน่งเป็นผู้จัดการห้างหุ้นส่วนนวรรณ์ จำกัด รับเหมาก่อสร้าง และผู้จัดการตลาดเดชไทย (โรงเกลือ)
งานการเมือง

สุรศักดิ์ เคยเป็นสมาชิกสภาเทศบาลตำบลอรัญประเทศ ในช่วงปี พ.ศ. 2533 ถึง พ.ศ. 2537 จากนั้นได้รับเลือกเป็นสมาชิกสภาจังหวัดสระแก้ว ในช่วง พ.ศ. 2538 ถึง พ.ศ. 2541 และดำรงตำแหน่งเป็นสมาชิกสภาองค์การบริหารส่วนจังหวัดสระแก้ว ในช่วง พ.ศ. 2542 ถึง พ.ศ. 2555
สุรศักดิ์ ได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2562 สังกัดพรรคพลังประชารัฐ โดยสามารถเอาชนะนายสรวงศ์ เทียนทอง จากพรรคเพื่อไทย ไปได้
งานการเมือง > สมาชิกสภาผู้แทนราษฎร

สุรศักดิ์ ชิงนวรรณ์ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดสระแก้ว สังกัดพรรคพลังประชารัฐ
เครื่องราชอิสริยาภรณ์

พ.ศ. 2565 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
อัคซีโยน 14เอฟ13

| อัคซีโยน 14เอฟ13 |
| --- | --- |
รถบัสรุ่น Gekrat  ที่ถูกเรียกว่า "รถพยาบาลเพื่อการกุศล"
หรือเป็นที่รู้จัก: Sonderbehandlung 14f13 Aktion 14f13
สถานที่: Hartheim, Bernburg and Sonnenstein killing centers
วันที่: ค.ศ. 1941–1944
รูปแบบ: การเนรเทศไปยังค่ายมรณะ
ผู้ทำ: ไฮน์ริช ฮิมม์เลอร์, ฟิลิป บูฮเลอร์, Viktor Brack, Werner Heyde, Horst Schumann, Richard Glücks, Arthur Liebehenschel
ผู้ร่วม:  นาซีเยอรมนี
องค์การ: Concentration Camps Inspectorate, SS-Wirtschafts-Verwaltungshauptamt (Amt D), Gemeinnützige Krankentransport GmbH", Deutsche Reichsbahn
ค่าย: เอาชวิทซ์, บูเคนวัลด์, Sachsenhausen, Mauthausen, Gusen, Flossenbürg, Neuengamme, ราเฟนสบรึค, Groß-Rosen และ ดาเคา
เหยือ: 15,000–20,000 คน
อณุสรณ์: Das Denkmal der grauen Busse Traveling monument of the grey Gekrat buses
ปฏิบัติการ 14เอฟ13, หรือเรียกว่า "Sonderbehandlung (การรักษาแบบพิเศษ) 14เอฟ13" และ อัคซีโยน 14เอฟ13,เป็นโครงการรณรงค์ของนาซีเยอรมนีในการสังหารนักโทษค่ายกักกันนาซี.หรือเรียกอีกอย่างว่า คนป่วย หรือ การให้การุณยฆาตแก่นักโทษ.โครงการรณรงค์นี้ได้สังหารผู้ป่วย, คนแก่ และคนที่ถูกลงความเห็นว่าไม่เหมาะสมสำหรับการใช้แรงงาน,จากส่วนที่เหลือของนักโทษในกระบวนการคัดเลือก,ภายหลังจากที่พวกเขาถูกฆ่าตาย.โครงการรณรงค์ของนาซีได้เริ่มดำเนินการตั้งแต่ปี ค.ศ. 1941 ถึง ค.ศ. 1944 และต่อมาได้คลอบคลุมกลุ่มอื่นๆของนักโทษค่ายกักกัน.